**Fortum Tutor -ohjelman seitsemäs kausi käynnistyy**

Fortum Tutor -ohjelman ideana on kehittää juniorijalkapalloilun parissa toimivien lasten ohjaajien ja valmentajien taitoja ja antaa käytännön vinkkejä ja tukea juniorivalmentajien päivittäiseen tekemiseen. Fortum Tutoreita on tällä hetkellä 100 ympäri Suomen. He toimivat yli 100 ohjelmassa mukana olevan seuran tukena ja tavoittavat alkavalla kaudella yli 2 000 alle 12-vuotiaiden valmentajaa.

**Lisää lajiosaamista ja aktiivista yrittämistä korostava valmennustyyli**
Edellisellä Tutor-toiminnan kaudella painottuvat lasten omatoimisen harjoittelun aktivointi, Palloliiton uuden valmennuslinjan jalkautustyö lasten valmennuksessa, seurojen taitokulttuurin kehittäminen sekä vanhempien tukeminen heidän tärkeässä roolissa lasten harrastauksen tukijoina. Positiivinen, innostava ja lasten aktiivista yrittämistä huomioiva valmennustyyli on ollut alusta saakka keskeinen teema. Samat isot teemat ovat myös seitsemännen kauden perustana.

- Palloliiton valmennuslinja korostaa pelipaikka- ja pelitilannekohtaista laadukasta harjoittelua. Olemme luoneet päävalmentaja ***Mixu Paatelaisen*** vauhdittamana maalinteon teemakoulutuskokonaisuuden. Tutorit ovat tärkeässä jalkauttajan roolissa, kun teemaa jalkautetaan käytäntöön, Palloliiton nuorisopäällikkö **Marko Viitanen** sanoo.

- 2013 käynnistetty ***Teemu Pukin*** ja ***Nora Heroumin*** tähdittämä omatoimisen harjoittelun Fortum Tutor Playbook noin 6-9 –vuotiaille lapsille jalkautuu taas tänä kesänä kymmenille tuhansille lapsille”, Viitanen jatkaa.

**Jalkapallo vaatii lajina runsasta ja laadukasta lajiharjoittelua lapsuudessa**

Suomalainen lasten valmennus on pitkään ollut pääosin niin sanottujen isä- ja äitivalmentajien varassa.

- Vaikka monilla vanhemmilla on omilta nuoruusvuosiltaan pelaajataustaa, puuttuu heiltä kuitenkin valmennuskokemusta. Jalkapallon perusteiden oppimisen kannalta ikävuodet 5–11 ovat aivan ratkaisevia lajiin kiinnittymisen ja huippujalkapallon kannalta. Tutor-ohjelma tuo laatua lasten valmennukseen, Palloliiton pelaajakehityspäällikkö ***Hannu Tihinen*** kertoo.

- Fortum Tutor -ohjelmassa toteutuvat ne asiat, joita haemme yhteistyöhankkeiltamme. Fortum Tutor on käytännön toimintaa, jolla on myös merkittävä yhteiskunnallinen vaikutus. Uskomme, että lasten laadukas harrastustoiminta innostaa koko perhettä, ja vaikuttaa laajemmin kaikkien hyvinvointiin. Yhteisöllisyys lisääntyy, kun kaikki puhaltavat hyvän harrastuksen parissa yhteen hiileen: seurat, valmentajat, vanhemmat ja tutorit, sanoo **Tero Era** Fortumista.

**Tutoreiden osaamisen kehittyminen tärkeä osa ohjelmaa**

Tutoreiden oma koulutus on tärkeä ja arvokas osa suomalaisen jalkapallon kehittymisessä. Palloliitto vastaa tutoreiden koulutuksesta haastavaan tehtävään. Ohjelman seitsemäs kausi käynnistyy maaliskuun lopun koulutuksella, jossa kouluttajina toimivat muun muassa Belgialaisen RSC Anderlechtin tekninen johtaja **Jean Kindermann**, Palloliiton pelaajakehityspäällikkö **Hannu Tihinen**, valmentajan kasvusta ja tutoroinnista kouluttavat Palloliiton **Marianne Miettinen** ja **Pekka Clewer**. Tunnetilojen tunnistamisesta kouluttaa **Jani Järvinen.** Lääkäri ja fyysisen valmennuksen erityisasiantuntija **Harri Hakkarainen** sekä lasten valmentaja **Sebastian Mandart** kouluttavat käytännönläheisesti lasten fyysisen harjoittelun teemaa. Marko Viitanen ja Fortumin vastuuhenkilöt käyvät läpi tutorin työtä monin tavoin. Suuri osa koulutusta on myös tutoreiden verkottuminen ja keskinäinen kokemusten jakaminen.

***Fortum Tutor*** *on Palloliiton ja Fortumin vuonna 2009 yhdessä käynnistämä valtakunnallinen ohjelma, jonka tärkein tavoite on taata jokaiselle suomalaiselle jalkapallojuniorille osaava ja kannustava valmentaja.*

***Tutor*** *on 5–12-vuotiaiden lasten valmentajan henkilökohtainen sparraaja. Hän auttaa valmentajaa kehittämään omia taitojaan. Jalkapalloilullisten taitojen lisäksi valmentaja saa tutorilta tukea lasten ohjaamisessa.*

Kotimaisten valmentajien lisäksi Fortum Tutor on saanut kansainvälistä tunnustusta, kun Euroopan Jalkapalloliitto UEFA palkitsi sen vuoden 2012 parhaana ruohonjuuritason kehitysohjelmana Euroopassa. Lentopalloliitto on toista vuotta osana ohjelmaa ja lajien välinen yhteistyö valmentajien työn tukemisessa on päässyt hyvään vauhtiin.

**Kauden 2015 tutorit ja seurat** (osalla seuroista on jaettu tutor ja osa tutoreista auttaa useampia seuroja)

|  |  |
| --- | --- |
| **Tutorin nimi** | **Seura / seurat** |
|  |  |
| Juha Lipponen | TuNL |
| Petteri Joensuu | TuNL |
| Bo-Erik Ahlgren | Kimito SF/Taalintehtaan Jäntevä |
| Matthias Ahonen | Raision Nappulaliiga |
| Matti Raho | Maskun Palloseura ja MynPa |
| Uolevi Nurmi | FC Halikko / Wilpas |
| Ilpo Vesterinen | SalPa |
| Julius Karlsson | PIF |
| Doan Mirell | TPSj |
| Pauli Miettinen | Kuusamon Pallokarhut |
| Pasi Kurttila | OLS |
| Kimmo Vuolteenaho | OLS |
| Janne Husu | Ajax Sarkkiranta |
| Jari Jäväjä | ONS |
| Keijo Huusko | FC 88 Kemi/FT Kemi-Tornio |
| Timo Viitanen | Rotuaarin Pallo |
| Teemu Hakala | RoPS |
| Anssi Kiuru | FC Santa Claus juniorit |
| Mikko Salmela | FC Santa Claus juniorit |
| Jukka Ikäläinen | KePS |
| Sami Viippola | TP-47 |
| Hannu Paasovara | HauPa |
| Fetahu Perparim | HauPa |
| Jukka Dunder | ONS |
| Pekka Kemppainen | KajHa |
| Arttu Heinonen | Wimma |
| Ari Kylmälä | FC Raahe |
| Markku Helenius | TPV |
| Petri Taskinen | TPV |
| Toni Vallin | Ylöjärven Ilves |
| Erkki Nilku | Ylöjärven Ilves |
| Pekka Tiitu | Nokian Palloseura/FC Nokia |
| Mikko Tiirikainen | Ilves |
| Anssi Saiha | Ilves |
| Ari Jussila | FC Hakaj / VANL |
| Matti Junninen | Tervakosken Pato |
| Kai Lehto | HJK |
| Sampo Hulkkonen | FC Kontu |
| Mika Kokko | IF Gnistan |
| Tuomas Mokko | HJK |
| Maria Virolainen | MPS |
| Päivi Lehto | HPS/FC Viikingit |
| Heikki Saloranta | FC Espoo: Lepa, Kapy,PEP, FC Kasiysi |
| Pauliina Miettinen | NJS |
| Timo Lehtihalmes | TiPS |
| Kimmo Ketonen | FC Honka  |
| Jere Matinlassi | FC Honka  |
| Leif Grandell | GrIFK |
| Petri Kurki | FC Reipas |
| Hans Pirttilä | Mäntsälän Urheilijat |
| Miika Nuutinen | TuPS  |
| Mitri Pakkanen | KoIPS |
| Timo Laine | KoIPS |
| Paavo Nurmi | FC Espoo: Lepa, Kapy,PEP, FC Kasiysi |
| Markus Louhela | JOKI |
| Jorma Granqvist | FC Espoo: Lepa, Kapy,PEP, FC Kasiysi |
| Janne Karhu | VJS |
| Petteri Kärkkäinen | KYIF |
| Veli-Pekka Perälä | EBK |
| Timo Saari | NUPS |
| Riku Munukka | KP-75 |
| Harri Isotalo  | FC Loviisa |
| Saku Rantalainen | FC LaPa/Kultsu |
| Mika Häkälä | Sudet ry |
| Tommi Vitikainen | MP:n yhteistyöseurat |
| Kari Pasanen | MP  |
| Mika Halmetniemi | PePo |
| Åke Söderström | KONA |
| Ilkka Tahkokallio | IPS |
| Juha-Pekka Ruokonen | LAUTP |
| Marko Jalkanen | STPS |
| Joonas Prami | JJK-juniorit |
| Markku Kekäläinen | JJK-juniorit |
| Tuomas Pesonen | JyPK |
| Hanna Toivonen | JyPK |
| Isac Hamidi | Komeetat |
| Ilkka Hyvärinen | PaRi |
| Heikki Nurmi | Huima ja FC Saarijärvi |
| Torbjörn Holmgren | Vasa IFK |
| Mikko Haapaoja | VPS juniorit |
| Tuomas Nikupeteri | SJKj, |
| Harri Kevari | Piiritutor |
| Jyrki Saranpää | VPS juniorit |
| Esa Haanpää | Piiritutor |
| Marko Myllykangas | FC YPA |
| Niklas Kacko | FF Jaro |
| Ahti Räinä | GBK, IK Myran |
| Seppo Peuraharju | KPV Kokkola/Lohtajn Veikot,Kälviän Tarmo, Kannuksen Ura |
| Kari Pakkanen | Pallokissat, Kuopio |
| Ensio Pellikka | KuPS |
| Marko Kumpulainen | PK-37 |
| Johanna Hämäläinen | FC Hertta |
| Kalle Rönkkö | KuPS |
| Kalle Kangaspunta | JIPPO |
| Matti Immonen | WJK |
| Timo Kulju | FC Jazz j |
| Tommi Levola | TOVE |
| Risto Puustinen | MuSa |
| Kalle Lehtonen | FC Rauma, FC Eurajoki |
| Harri Kanerva | Pallo-Iirot |